Държавен вестник, бр. 9, 2012 г., стр. 63

БРОЙ  9	
Д Ъ Р Ж А В Е Н  В Е С Т Н И К 	
СТР.  63  
Приложение
към чл. 2 
Държавно образователно изискване за придо­
биване на квалификация по професията
„Строител-монтажник“
Професионално направление:
582
Строителство
Наименование на професията:
582040
Строител-монтажник
Специалности:
Степен на профе­
сионална квали­
фикация:
5820401
Стоманобетон­
ни конструкции
Втора
5820402
Метални кон­
струкции
Втора
5820403
Сухо строител­
ство
Втора
5820404
Дограма и стък­
лопоставяне
Втора
5820405
И з о л а ц и и  в 
строителството
Втора
1. Входни характеристики
1.1. Изисквания за входящо минимално 
образователно равнище за ученици и за лица, 
навършили 16 години
За придобиване на втора степен на профе­
сионална квалификация по професията „Стро­
ител-монтажник“ от Списъка на професиите 
за професионално образование и обучение по 
чл. 6, ал. 1 ЗПОО (утвърден от министъра на 
образованието, младежта и науката със Заповед 
№ РД-09-413 от 12.05.2003 г., изм. и доп. със 
Заповед № РД-09-04 от 08.01.2004 г., Заповед 
№ РД-09-34 от 22.01.2004 г., Заповед № РД-09-
255 от 09.04.2004 г., Заповед № РД-09-274 от 
18.02.2005 г., Заповед № РД-09-1690 от 29.09.2006 г., 
Заповед № РД-09-828 от 29.06.2007 г., Заповед 
№ РД-09-1891 от 30.11.2007 г., Заповед № РД-
09-298 от 19.02.2009 г., Заповед № РД-09-1803 от 
29.10.2009 г., Заповед № РД-09-621 от 18.05.2010 г., 
Заповед № РД-09-1728 от 01.12.2010 г., Заповед 
№ РД-09-748 от 13.06.2011 г. и Заповед № РД-
09-1805 от 09.12.2011 г.) входящото минимално 
образователно равнище e:
– за ученици – завършено основно образова­
ние или завършен клас от средното образование 
при срок на обучението до 4 години (рамкова 
програма Б) или завършено основно образова­
ние при срок на обучението 4 години (рамкова 
програма В);
– за лица, навършили 16 години – завършен 
клас от средното образование или завършено 
средно образование при срок на обучението 1 
година (рамкова програма Б) или завършено 
основно образование при срок на обучението 
4 години (рамкова програма В).
1.2. Изисквания за входящо квалификационно 
равнище или професионален опит
За обучение по професията „Строител-монтаж-
ник“ с придобиване на втора степен на професи­
онална квалификация не се изисква кандидатите 
да притежават по-ниска степен на професионална 
квалификация или професионален опит.
За лица, завършили обучение за придобиване 
на първа степен на професионална квалификация 
по професията „Помощник в строителството“ и по 
други професии от професионално направление 
„Строителство“, както и за лица с професионален 
опит по професията, се организира надгражда­
що обучение. Съдържанието на обучението се 
определя след сравнение на компетенциите и 
резултатите от ученето, описани в Държавното 
образователно изискване (ДОИ) за придобиване 
на квалификация по професията.
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Придобилият втора степен на професионална 
квалификация по професията „Строител-монтаж-
ник“ може да извършва подготвителни работи 
на строежа, монтира конструкциите на сградите 
и съоръженията от сглобяеми стоманобетонни 
елементи и метални конструкции. Участва при 
извършване на довършителни работи, като 
изпълнява преградни стени, окачени тавани, 
предстенни обшивки и облицовки, сухи подове 
и монтира различни видове дограма. Изпълнява 
вътрешни и външни, хидро-, топло- и пароизола­
ции. Изпълнява дейности по енергийно саниране 
на ограждащите елементи на сградите: изолации 
на стени, на покриви, открити подове и подове 
над неотопляеми пространства.
Придобилите втора степен на професионална 
квалификация по професията „Строител-монтаж-
ник“ могат да извършват дейности по заваряване 
при спазване на изискванията на Наредба № 7 
от 2002 г. за условията и реда за придобиване и 
признаване на правоспособност по заваряване, 
издадена от министъра на образованието и на­
уката (ДВ, бр. 100 от 2002 г.).
При изпълнение на трудовите дейности ра­
ботникът носи отговорност за: повереното му 
имущество (техника, инструменти и материали); 
качествената изработка и съобразяването с изис-
кванията на съответната поръчка; работата на 
екипа, опазването на своя живот и на останалите 
членове от екипа.
Строителят-монтажник трябва да: разчита 
отделните части на проекта, спазва размерите от 
проекта, техническите спецификации, използва 
справочна и каталожна литература, работи с 
първичните документи, съхранява поверената 
му документация.
Строителят-монтажник работи с универсални 
строителни инструменти (нивелир, мастар, отвес, 
ролетка, лопата, маламашка, мистрия, стома­
нена четка, клещи, отвертка, чук, трион и др.), 
използва и специфични строителни инструменти, 
различни електроинструменти, лека строителна 
механизация. Разчита техническите параметри,